Галоўнымі ўдзельнікамі мерапрыемства сталі студэнты з Ірана, Азербайджана, Кыргызстана, Турцыі, Туркменістана, Таджыкістана, Афганістана, Казахстана і Узбекістана. Менавіта ў гэтых краінах Наўруз лічыцца адным з самых галоўных святаў народа. Каб пазнаёміць прысутных з асаблівасцямі сваёй культуры, іх прадстаўнікі падрыхтавалі выставу нацыянальных атрыбутаў. У экспазіцыі былі прадстаўлены ўпрыгажэнні, дываны, сумкі, хусткі, цацкі ручной працы, адзенне, посуд, а таксама кнігі і альбомы, якія расказвалі пра сучаснае жыццё і дасягненні краін Сярэдняй Азіі і Блізкага Усходу.